د پاکستان اساسي قانون
د پاکستان اساسي قانون ته د پاکستان آيين او د پاکستان د اسلامي جمهوریت د ۱۹۷۳ کال اجرایوي اساسي قانون هم ویل کیږي. د مارشل لا له لرې کېدو وروسته د نوي حکومت لپاره تر ټولو مهم کار د نوي اساسي قانون مسوده وه. په ۱۹۷۱ کال کې د ختیځ پاکستان له جلا کېدو وروسته په ۱۹۷۲ کال کې د ۱۹۷۰ کال د ټاکنو پر اساس د پاکستان اسمبلۍ جوړه شوه. د بېلا بېلو سياسي ګوندونو له اړخه يوه کمېټه جوړه شوه. د دې کمېټې موخه په هیواد کې د نوي اساسي قانون مسوده وه چې ټول سیاسي ګوندونه پرې موافقه وکړي. په کمېټه کې اختلاف دا و چې آیا په هېواد کې باید پارلماني نظام ولرو او که صدارتي نظام. د دې تر څنګ د ايالتي خپلواکۍ په اړه هم بېلابېل نظرونه موجود وو. د اساسي قانون کمېټې د خپل راپور په چمتو کولو کې اته میاشتې تیرې کړې، بالاخره د کال د اپریل په یې د اساسي قانون په اړه خپل راپور وړاندې کړ. دا په فدرالي اسمبلۍ کې د ۱۳۵ مثبتو رايو په اکثريت سره تصويب شو او د ۱۹۷۳ کال د اګست په ۱۴مه په پاکستان کې دغه اساسي قانون نافذ شو. اصلي ځانګړتیاوې په پاکستان کې به د پارلماني نظام حکومت وي، لومړی وزیر به د حکومت مشر وي او هغه به د اکثریت ګوند له خوا ټاکل کیږي. اسلام د پاکستان رسمي دین دی او ولسمشر او لومړی وزیر باید مسلمان وي. د پاکستان نوم د پاکستان اسلامي جمهوریت دی . د اساسي قانون د تعدیل لپاره په ولسي جرګه کې دوه پر درېیمه برخه او په مشرانو جرګه کې غوڅ اکثریت ته اړتیا ده. اردو د پاکستان ملي ژبه ده. خلکو ته به د قرآن او سنتو مطابق د ژوند کولو موقع ورکول کیږي. قضا به خپلواکه وي. د قضائیه قوې خپلواکي تضمین شوې ده. د قران پاک د خطا نه پاک چاپ لپاره به ځانګړي انتظامات وشي. زنا ، قمار ، سود او فحش ادب به منع شي. عربي ژبې ته به وده ورکول کیږي تر اتم ټولګي پورې د نارینه او ښځینه زده کوونکو لپاره د عربي ژبې زده کړه اجباري شوې ده. د اساسي قانون له مخې مسلمان هغه څوک دی چې پر الله جل جلاله ایمان ولري، پر آسماني کتابونو ایمان ولري، پر ملائکو، د اخرت په ورځ او پیغمبرانو ایمان ولري او رسول الله صلی الله علیه صلی اللہ علیه و آله وسلم د الله تعالی د وروستي پیغمبر په توګه پېژني. هغه څوک چې د ختم نبوت څخه انکار وکړي د اسلام له دايرې څخه خارج ګڼل کیږي. تړنې د پاکستان ملي شورا؛ اردو ژباړه حوالې د پاکستان آئين د پاکستان اساسي قانون پاکستان ولسوالۍ پاکستان لپاره جنگېدونکي هزاره گان پاکستان لپاره جنگېدونکي افغانان پاکستان تانبې پاکستان او افغانستان پاکستان او افغانست پاکستان پاکستان سوپر ليګ پاکستان اساسي قانون قانوني مسلکونه قوانين اساسي قوانين پاکستان او اسلام